Μάξιμος Μουμούρης

Ο Μάξιμος Μουμούρης (Αθήνα, 27 Νοεμβρίου 1976) είναι ηθοποιός ελληνικής και ιταλικής καταγωγής.

Πρώτα χρόνια 
Γεννήθηκε στην Αθήνα το 1976 όπου και μεγάλωσε. Ο πατέρας του είναι Έλληνας, ενώ η μητέρα του ήταν Ιταλίδα. Τελειώνοντας το σχολείο ξεκίνησε να σπουδάζει στο τμήμα ΜΜΕ και Επικοινωνίας στην Πάντειο από όπου και αποφοίτησε κάποια χρόνια μετά. Παράλληλα ξεκίνησε να σπουδάζει και υποκριτική στην Δραματική Σχολή Βεάκη ολοκληρώνοντας τις σπουδές του το 1999.

Βιογραφικό

Τηλεόραση 
Μετά το τέλος των σπουδών του έκανε το ντεμπούτο του ως ηθοποιός στη δραματική σειρά του Χριστόφορου Παπακαλιάτη Να με προσέχεις το 2001 με μία έκτακτη εμφάνιση. Τη σεζόν 2001-2002 άνηκε στο βασικό καστ της θεατρικής εκπομπής 1 Λεπτό Θέατρο που προβλήθηκε από το Mega Channel ενώ το 2003 έκανε μια guest εμφάνιση στην δραματική σειρά Κλείσε τα μάτια.

Τη σεζόν 2003-2004 πρωταγωνίστησε στην κωμική σειρά Οίκος αντοχής που προβλήθηκε από τον Alpha. Έγινε ευρύτερα γνωστός τη σεζόν 2004-2005 πρωταγωνιστώντας στην νεανική σειρά Singles μαζί με τους Παναγιώτα Βλαντή, Μαρία Σολωμού, Σάννυ Χατζηαργύρη και Οδυσσέα Παπασπηλιόπουλο. Η σειρά αφορούσε μία παρέα νέων ανθρώπων, τους έρωτες, την επαγγελματική και κοινωνική τους ζωής. Μετά το τέλος του πρώτου κύκλου αποφάσισε να αποχωρίσει από το πρωταγωνιστικό καστ, κάνοντας ωστόσο κάποιες έκτακτες εμφανίσεις στον δεύτερο και τρίτο κύκλο της σειράς. Τη σεζόν 2005-2006 πρωταγωνίστησε μαζί με τον Γιώργο Νινιό, την Αλεξάνδρα Σακελλαροπούλου και την Κλέλια Ρένεση στη δραματική σειρά Σαν όνειρο ενώ συμμετείχε και σε δύο επεισόδια της σειράς 10η εντολή.

Τη σεζόν 2007-2008 πρωταγωνίστησε μαζί με τους Δημήτρη Κουρούμπαλη, Θάλεια Ματίκα, Σοφία Φαραζή και Πηνελόπη Αναστασοπούλου στην κωμική σειρά Big Bang. Την ίδια περίοδο συμμετείχε σε δύο επεισόδια της σειράς Οι ιστορίες του αστυνόμου Μπέκα, σε μια ιστορία της σειράς Ιστορίες από την απέναντι όχθη και σε μία ιστορία των Επτά θανάσιμων πεθερών. Στις αρχές της σεζόν 2008-2009 πρωταγωνίστησε στη σειρά Ο άγγελος μου ο διάβολος μου στον Alpha ενώ τις σεζόν 2009-2011 είχε ένα από τους πρωταγωνιστικούς ρόλους στην σειρά Κάρμα στον ΑΝΤ1.Τη σεζόν 2010 Εργαζόμενη Γυναίκα στο Επεισόδιο: "Γραφείο Τελετών" Παράλληλα τη σεζόν 2010-2011 πρωταγωνίστησε στη δραματική σειρά του ANT1 Κύπρου   Ελένη Η Πόρνη. Τη σεζόν 2011 Κούκλες

Τη σεζόν 2014-2015 είχε έναν από τους πρωταγωνιστικούς ρόλους του τέταρτου κύκλου της καθημερινής σειράς Κλεμμένα Όνειρα στο Mega. Τη σεζόν 2015-2016 πρωταγωνίστησε μαζί με την Μαρκέλλα Γιαννάτου στη δραματική σειρά Χωρίς Εσένα στον ΑΝΤ1 Κύπρου. Τη σεζόν 2016-2017 είχε έναν από τους πρωταγωνιστικούς ρόλους στην κοινωνική σειρά του Alpha, Η λέξη που δε λες. Τη σεζόν 2018-2019 πρωταγωνιστεί στην καθημερινή σειρά Ο Πρίγκιπας της Φωτιάς στο Open. Το 2019, αφού ολοκληρώθηκε πρόωρα Ο Πρίγκιπας της Φωτιάς, πρωταγωνιστεί στην καθημερινή σειρά Μπαμπάδες στο Παγκάκι στο Novalifε. Τη σεζόν 2019-2020 πρωταγωνιστεί στην καθημερινή σειρά Αστέρια στην Άμμο στον Alpha Κύπρου. Τη σεζόν 2020-2021 πρωταγωνιστεί στην καθημερινή σειρά 8 Λέξεις στο ΣΚΑΪ. Τις σεζόν 2021-σήμερα πρωταγωνιστεί στην καθημερινή σειρά Η Γη της Ελιάς στο Mega.

Προσωπική ζωή 
Από το 2008 είναι παντρεμένος με την πολιτικό Νάντια Γιαννακοπούλου και έχουν αποκτήσει τρεις κόρες: την Κατερίνα (γενν. 2008), την Ιωάννα (γενν. 2010) και την Γκρατσιέλα (γενν. 2013).

Παραπομπές 
retroDB

Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου